  Майя Бывальцева Пичи Пурга ёросысь биграос Вань удмурт воршудъёслэн ыстэм муртъёссылэн люкаськоназы (сходазы) пыриськыны дасясько. 25-тӥ гудырикошконэ Глаз ёросысь Адам гуртысь «ДондыДор» паркын ортчоно ужрадын асьсэ выжыосынызы тодматозы Бигра воршудэ пырись Боте, Шакта, Сагит, Шумбрей бӧлякъёс. Ивортодэтъя «Удмуртия» агентстволы со сярысь ивортӥз Пичи Пурга ёрос администрациысь Лулчеберетъя, но туризмъя управленилэн кивалтӥсез Надежда Степанова. Соослэн вань туж мыло-кыдо адямиоссы со Баграш-Бигра гуртын, соослэн туннэ нуналлы вить-а, мар-а бӧлякъёссы люкамын ни. Соос пуссэс утчало асьсэлэсь, (куд-огезлэн — ред.) пусъёссы шедьтэмын ни. Биграос али вожмаськыса кадь со бордын ужало. Мукет ласянь, ведь со семьяез люкан. Улонъя ведь валано, «поддержка рода» шуо, со но туж кулэ адямилы ас улоназ — выжызэ тодон Надежда Степанова, Пичи Пурга ёрос администрациысь Лулчеберетъя но туризмъя управленилэн кивалтӥсезБигра воршудлы тупась дӥськутъёс дасяз Пичи Пурга ёросысь калык дэремъёсты вурись Татьяна Москвина. Со сяна, делегацие лыдӟетъюръёсын, клубъёсын ужасьёс но пыриськозы. Милям ужпуммы учкыны, кызьы радъяло глазкаръёс. Соос тӥни воршудъёс бордысен кутскизы, нош милям бӧлякъёсты вӧлмытэммы потэ. <…> Сояз арын милям луоз 90 ар ёросмылы, ортчытыны ӧдъяськом, вӧлмытыны соослэсь ужан амалъёссэс — кызьы соосты огазеяны луоно, кыӵе пусъёс вал, кылсярысь, оглом, мар со сыӵе бӧляк. Со движениез милям вӧлмытэммы потэ гуртъёсамы, ну и дась люкиськыны со ужан амалъёсынызы вань мылкыд карисьёсын Надежда Степанова, Пичи Пурга ёрос администрациысь Лулчеберетъя но туризмъя управленилэн кивалтӥсезСолэн верамезъя, ёросын улӥсьёс пӧлысь 80 процентэз удмуртъёс луо бере, Лулчеберетъя но туризмъя управление калыклэсь вашкала сямъёссэс утёнъя но вӧлмытонъя нимысьтыз программа дасяны малпа. Со улсын 31-тӥ гудырикошконэ «Яган-Базар» шулдыръяськонын семинар ортчытыны чаклало. Отын ми, библиотекарьёсты, клубникъёсты люкаса, семинар ортчытыны ӧдъяськомы, кызьы вашкала сямъёсты туала улонэ пыртоно шуыса. Малпанмы вань азьланяз, со бӧлякъёсъя семинар сяна, ортчытыны «Гершыд гуръёс» нимо фестиваль. Сыӵе исследовательской уж нуыны но улӟытыны вань удмурт гуртъёсмылэсь гершыд гуръёссэс — гербер гуръёс, мукет сямен Надежда Степанова, Пичи Пурга ёрос администрациысь Лулчеберетъя но туризмъя управленилэн кивалтӥсезСолэн чакламезъя, гершуд гуръёсъя эскерон ужзылэсь емышъёссэ вуоно арын ёросысь Гырон быдтон шулдыръяськонын возьматозы ни. Отын «Гершыд гуръёс» площадка ужалоз шуыса чаклало. «Ужрадъёс, праздникъёс ортчытэмлэсь азьло милемлы, мон учкемъя, кин культура удысын ужа, соослы нырысь ик исследовательёс кадь но ужаны кулэ, малы ке шуоно со праздникъёс ваньмыз луыны кулэ, мон учкемъя, вашкала сямъёс вылын, нош соосты асьмеос ӵемысь ум тодӥське рос-прос», — вераз Пичи Пурга ёрос администрациысь Лулчеберетъя, но туризмъя управленилэн кивалтӥсез Надежда Степанова. Тегъёс: Мерлык Лулчеберет Удмуртия ПичиПурга удмуртъёс йылолъёс воршудъёс  